499.21 REGOLAMENTI DWAR RESTRIZZJONI TA’ TITJIR FL-AVJAZZJONI ĊIVILI L-AVVIŻ LEGALI 122 tal-2002, kif emendat bl-Avviżi Legali 411 tal-2007 u 160 tal-2011. L-AVVIŻ LEGALI 122 tal-2002, kif emendat bl-Avviżi Legali 411 tal-2007 u 160 tal-2011. 1. Titolu. It-titolu ta’ dawn ir-regolamenti hu Regolamenti dwar Restrizzjoni ta’ Titjir fl-Avjazzjoni Ċivili. Tifsir. Emendat: A.L.160 tal-2011. 2. F'dawn ir-regolamenti, kemm-il darba r-rabta tal-kliem ma tkunx teħtieġ xort'oħra: " Direttur Ġenerali " tfisser id-Direttur Ġenerali għall-Avjazzjoni Ċivili f’Malta u, skont kemm tista’ tingħata awtorità, kull min ikunhekk awtorizzat għal daqshekk mid-Direttur Ġenerali; "inġenji ta' l-ajru " għandha jkollha t-tifsira mogħtija lilhaffit-Taqsima A ta' l-Ewwel Skeda ta' The Air Navigation Order; "sid" dwar xi inġenji ta' l-ajru tinkludi lil xi persuna li lilu jkun mikri l-inġenji ta' l-ajru fil-waqt tar-reat. 3. Projbizzjoni ta’ titjiriet għas-sejbien ta’ ħut mill-ajru. Emendat: A.L.160 tal-2011. Inġenji ta' l-ajru li jkunu qegħdin isostnu operazzjonijiet tas-sajd fil-Baħar Mediterran ma għandhom la jitilgħu minn, jew jin/lu f’Malta matul kull wieħed mix-xhur ta’ Mejju, Ġunju u Lulju ta’ kull sena. 4. Jekk id-Direttur Ġenerali jkun jidhirlu li xi inġenji ta’ l-ajru ikun maħsub jew x’aktarx li jittajjar biex isostni xi operazzjonijiet tas-sajd, id-Direttur Ġenerali jkollu d-dritt jipprojbixxi t-tluq minn, jew l-inżul f'Malta ta' dak l-inġenji ta' l-ajru matul ix-xahar ta’ Ġunju ta’ kull sena. 5. Pieni. Emendat: A.L.411 tal-2007. Sid ta’ inġenji ta’ l-ajru li jikser ir-regolament 3 jista’ jeħel, meta jinsabħati, multa ta’ mhux izjed minnelfejn, tliet mija u disgħa u għoxrin euro u sebgħa u tletin ċenteżmu (2, 329.37) jew priġunerija għal zmien mhux iżjed minn sitt xhur jew dik il-multa u priġunerija flimkien.